Шен дагахь: «Шун деда Иван-Хьаьжа ву-кх»-аьлла вела а велла, х1ара жоп ца луш хаьхкина д1авахача, ха толлуш лелаш эпсар ву аьлла хетта 1ийначух тера дара г1арол. Цхьа яппарш а йина, бодашкахь къайлаваьллачу беречунна т1аьхьа тоьпаш ца туьйхира цара. Г1опе схьа ма-кхеччи, имам самаваккха вахара Т1елхаг. Ха дуьхьалделира, Шемал ца г1аттош. Т1елхиган аз а хезна, аравелира имам. И вижина вацара. Къор1ан доьшуш 1аш хиллера.